96/25/EY: Komission päätös, tehty 19 päivänä joulukuuta 1995, Italian esittämän afrikkalaisen sikaruton hävittämis- ja valvontaohjelman hyväksymisestä vuodeksi 1996 ja yhteisön rahoitusosuuden tason vahvistamisesta (Ainoastaan italiankielinen teksti on todistusvoimainen)



Virallinen lehti nro L 008 , 11/01/1996 s. 0028 - 0028



KOMISSION PÄÄTÖS, tehty 19 päivänä joulukuuta 1995, Italian esittämän afrikkalaisen sikaruton hävittämis- ja valvontaohjelman hyväksymisestä vuodeksi 1996 ja yhteisön rahoitusosuuden tason vahvistamisesta (Ainoastaan italiankielinen teksti on todistusvoimainen) (96/25/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 24 artiklan 6 kohdan, sekä katsoo, että päätöksessä 90/424/ETY säädetään yhteisön mahdollisuudesta osallistua afrikkalaisen sikaruton hävittämisen ja valvonnan rahoitukseen, Italia on 23 päivänä toukokuuta 1995 päivätyllä kirjeellä esittänyt ohjelman tämän taudin hävittämiseksi ja valvomiseksi, tarkastelu on osoittanut tämän ohjelman kaikkien taudin hävittämiseen liittyvien yhteisön vaatimusten mukaiseksi tiettyjen eläintautien hävittämis- ja valvontatoimiin sovellettavista yhteisön perusteista 27 päivänä marraskuuta 1990 tehdyn neuvoston päätöksen 90/638/ETY (3), sellaisena kuin se on viimeksi muutettuna direktiivillä 92/65/ETY (4), mukaisesti, tämä ohjelma on komission päätöksessä 95/434/EY (5) vahvistetussa ensisijaisessa luettelossa eläintautien hävittämis- ja valvontaohjelmista, joiden rahoitukseen yhteisö voi osallistua vuonna 1996, yhteisön tavoitteiden saavuttamiseksi eläinten terveyden alalla laaditun ohjelman tärkeyden perusteella on aiheellista vahvistaa yhteisön rahoitusosuudeksi 50 prosenttia Italialle aiheutuvista kustannuksista 800 000 ecun enimmäismäärään asti, yhteisön rahoitusosuus taataan sillä edellytyksellä, että kaikki säädetyt toimet toteutetaan ja viranomaiset toimittavat kaikki tarvittavat tiedot säädettyihin määräaikoihin mennessä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Italian esittämä afrikkalaisen sikaruton hävittämis- ja valvontaohjelma 1 päivän tammikuuta ja 31 päivän joulukuuta 1996 väliseksi ajaksi. 2 artikla Italian on saatettava 1 artiklassa tarkoitetun ohjelman täytäntöönpanemisen edellyttämät lait, asetukset ja hallinnolliset määräykset voimaan 1 päivään tammikuuta 1996 mennessä. 3 artikla 1. Yhteisön rahoitusosuus on 50 prosenttia virologisista ja serologisista kokeista, sikojen teurastuksesta ja tuhoamisesta, teurastetuista sioista maksettavista korvauksista sekä puhdistuksesta ja desinfioinnista Italiassa aiheutuneista kustannuksista 800 000 ecun enimmäismäärään asti. 2. Yhteisön rahoitusosuuden saamiseksi on - toimitettava komissiolle joka kolmas kuukausi kertomus ohjelman edistymisestä ja aiheutuneista kustannuksista, - toimitettava komissiolle 1 päivään kesäkuuta 1997 mennessä loppukertomus ohjelman teknisestä täytäntöönpanosta; loppukertomukseen on liitettävä aiheutuneet kustannukset oikeaksi osoittava aineisto. 4 artikla Tämä päätös on osoitettu Italian tasavallalle. Tehty Brysselissä 19 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 347, 12.12.1990, s. 27 (4) EYVL N:o L 268, 14.9.1992, s. 54 (5) EYVL N:o L 256, 26.10.1995, s. 57